29.11.2008 Jurnalul Oficial al Uniunii Europene L 319/51 REGULAMENTUL (CE) NR. 1183/2008 AL COMISIEI din 28 noiembrie 2008 de modificare a Regulamentului (CE) nr. 1019/2002 privind standardele de comercializare a uleiului de măsline COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolul 113 alineatul (1) litera (a) şi articolul 121 litera (h), coroborate cu articolul 4, întrucât: (1) Regulamentul (CE) nr. 1019/2002 al Comisiei (?) prevede un program de desemnare a anumitor indicații opționale pentru uleiurile de măsline. În conformitate cu articolul 5 litera (c) din respectivul regulament, indicațiile proprie- tăţilor organoleptice ale uleiurilor de măsline virgine pot figura pe etichete numai dacă se bazează pe rezultatele unei metode de analiză prevăzute de Regulamentul (CEE) nr. 2568/91 al Comisiei din 11 iulie 1991 privind carac- teristicile uleiurilor de măsline și ale uleiurilor din resturi de măsline, precum şi metodele de analiză a acestora (?). În conformitate cu articolul 12 alineatul (2) din Regulamentul (CE) nr. 1019/2002, această dispoziție trebuie să se aplice de la 30 noiembrie 2008. (2)  Cercetările efectuate de Consiliul Oleicol Internaţional (CO]) pentru identificarea unor noi metode de evaluare organoleptică în vederea diversificării gamei de atribute pozitive ale uleiurilor de măsline virgine s-au încheiat în noiembrie 2007. Adaptarea legislației comunitare la metoda revizuită a COI implică modificarea articolului 5 litera (c) din Regulamentul (CE) nr. 1019/2002. Această adaptare face parte din modificarea unei serii de norme cu privire la etichetarea uleiului de măsline, a căror intrare în vigoare este prevăzută pentru 1 iulie 2009. Ar fi inoportun, în special pentru agenţii economici care vor trebui să își adapteze sistemul de etichetare a produselor, ca dispozițiile în vigoare ale articolului 5 litera (c) să se aplice pentru o perioadă limitată, cuprinsă între 30 noiembrie 2008 și 30 iunie 2009. (3)  Prin urmare, data de la care se aplică articolul 5 litera (c) din Regulamentul (CE) nr. 1019/2002 ar trebui amânată până la 1 iulie 2009. (4)  Regulamentul (CE) nr. 1019/2002 ar trebui modificat în consecință. (5) Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 La articolul 12 alineatul (2) din Regulamentul (CE) nr. 1019/2002, al treilea paragraf se înlocuiește cu următorul text: „Articolul 5 litera (c) se aplică de la 1 iulie 2009 Articolul 2 Prezentul regulament intră în vigoare la data publicării în Jurnalul Oficial al Uniunii Europene. Se aplică de la 30 noiembrie 2008. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 28 noiembrie 2008. JO L 299, 16.11.2007, p. 1. () JO L 155, 14.6.2002, p. 27. JO L 248, 5.9.1991, p. 1. Pentru Comisie Mariann FISCHER BOEL Membru al Comisiei